กินยาคุมแบบกินมาแล้ว 5 วัน วันที่ 6 ฝังยาคุมกำเนิดแบบ 3 ปี เราสามารถหยุดทานยาคุม(แบบกิน) ได้เลยไหม แล้วจะมีเพศสัมพันธ์ได้ตอนไหนคะ ถึงจะปลอดภัย
สวัสดีค่ะ การใช้ยาฝังคุมกำเนิดนั้นเป็นการคุมกำเนิดที่มีประสิทธิภาพสูงมากเกิน 99% ทำโดยแพทย์ และจะต้องไปเปลี่ยนทุก 3 หรือ 5 ปีขึ้นกับชนิดของยาฝังโดยการเริ่มฝังควรเริ่มภายใน 5 วันแรกของการมีประจำเดือน หรือเริ่มช่วงอื่นๆของเดือนที่แน่ใจว่าไม่ได้ตั้งครรภ์แล้วรอให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นในกรณีนี้ที่ไม่ได้เริ่มช่วงมีประจำเดือน อาจจะแนะนำให้รอให้ครบ 7 วันก่อนค่ะ และสามารถหยุดยากินแบบรับประทานไปได้เลย ไม่จำเป็นต้องใช้ไปคู่กัน เพียงแต่รอ 7 วันให้ยาฝังออกฤทธิ์เต็มที่แล้วค่อยมีเพศสัมพันธ์ค่ะ